હાઇકોર્ટે પોલીસતંત્રની ગંભીર ટીકા અને માર્મિક ટકોર કરતાં જણાવ્યું હતું કે, પ્રોહીબીશનના કેસો સામે પોલીસની ભૂમિકા શોભાના ગાંઠિયા સમાન પ્રતીત થઇ રહી છે અને તેથી હવે સમગ્ર સીસ્ટમને મોનીટરીંગ કરવાનું જરૂરી બન્યું છે. પ્રોહીબીશનના કેસો અંગેની સ્થિતિ હાઇકોર્ટે સરકાર અને પોલીસ સત્તાવાળાઓની આકરી ટીકા કરતાં જણાવ્યું હતું કે, રાજયમાં દારૂના કેસોમાં ઘણા લાંબા સમયથી ડીઝાઇનર એફઆઇઆર કરવામા આવી રહી છે.